Diari Oficial de la Generalitat Valenciana


Sumari del DOGV 9325, del 26-04-2022 (2022/3456)

Extracte de la Resolució de 4 d'abril de 2022, de la directora general d'Innovació Educativa i Ordenació de la Conselleria d'Educació, Cultura i Esport, per la qual es convoquen subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9325

Data del DOGV
:   26-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3456


Data del document
:   04-04-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 4 d'abril de 2022, de la directora general d'Innovació Educativa i Ordenació de la Conselleria d'Educació, Cultura i Esport, per la qual es convoquen subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2022-2023. [2022/3456]  
  
BDNS (identif.): 619526.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/619526  
Així mateix, es troba disponible en l'adreça web:  
http://www.ceice.gva.es/web/innovacion-educacion/convocatorias-de-proyectos-de-innovacion  
  
Primer. Beneficiaris  
Els beneficiaris seran els centres educatius no universitaris de la Comunitat Valenciana que complisquen els requisits següents:  
a) Ser un centre educatiu, de titularitat pública o privada, sostingut amb fons públics i estar inscrit en el Registre de centres docents de la Comunitat Valenciana.  
b) Els centres educatius privats concertats i centres públics de titularitat pública distinta de la Generalitat Valenciana, estaran sotmesos a les obligacions dels articles 13 i 14 de la Llei 38/2003, de 17 de novembre, general de subvencions.  
  
Segon. Objecte  
Es convoca un concurs públic en règim de concurrència competitiva per a la concessió de subvencions i assignacions econòmiques per a desenvolupar projectes d'investigació i innovació educativa, en centres educatius no universitaris sostinguts amb fons públics de la Comunitat Valenciana, durant el curs acadèmic 2022-2023.  
  
Tercer. Bases reguladores  
Ordre 31/2016, de 4 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana.  
  
  
Quart. Dotació pressupostària  
1. Les quantitats concedides als projectes seleccionats tindran com a finalitat ajudar a sufragar totalment o parcialment les despeses que genere la seua realització en els termes que disposen l'Ordre de bases 31/2016 i aquesta convocatòria.  
2. El finançament d'aquestes quantitats assignades als centres docents públics, amb caràcter de despesa extraordinària de funcionament, s'abonarà amb càrrec al capítol II del programa pressupostari 421.50, del pressupost de la Generalitat de l'any 2022, per un import global màxim de 2.290.000 ?.  
3. El finançament d'aquestes quantitats, destinades a centres docents privats concertats i centres de titularitat pública distinta de la Generalitat amb caràcter de subvenció, s'abonarà amb càrrec al capítol IV de la línia de subvenció S6968000, del programa pressupostari 421.50, del pressupost de la Generalitat de l'any 2022, per un import global màxim de 165.000 ?.  
  
Cinqué. Termini de presentació de les sol·licituds  
1. El termini de presentació de sol·licituds serà:  
a) Els centres educatius que presenten PIIE o PIIE globals de primer any d'implementació disposaran de 15 dies hàbils des de l'endemà de la publicació en el DOGV de la convocatòria.  
b) Els centres educatius que van rebre dotació en la convocatòria 2021 per a projectes de dos anys, publicada en el DOGV del dia 2 de novembre de 2021, podran presentar la seua sol·licitud tres dies hàbils després de finalitzar el període de l'apartat a anterior. El termini de presentació de sol·licituds serà de 10 dies hàbils.  
  
Sisé. Altres dades  
1. Sol·licituds: les sol·licituds les formalitzarà la persona que ostente la representació legal del centre, mitjançant el formulari de l'Oficina Virtual de Centres Educatius (OVICE), hi adjuntarà la documentació indicada en l'apartat quinzé, punt 3, de la resolució de convocatòria i pujarà el vídeo. El manual per a emplenar la sol·licitud a través de l'Oficina Virtual de Centres Educatius i per a recodificar i pujar el vídeo, estaran disponibles en l'adreça d'internet següent: http://www.ceice.gva.es/web/innovacion-educacion/convocatorias-de-proyectos-de-innovacion  
2. Documentació a presentar amb la sol·licitud: la prevista en l'apartat quinzé, punt tres, de la convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l'apartat onzé de la convocatòria.  
4. Forma de justificació: la justificació del projecte i de l'ajuda s'haurà de realitzar d'acord amb el projecte subvencionat i en els termes fixats en l'apartat desseté de la convocatòria.  
  
València, 4 d'abril de 2022.- La directora general d'Innovació Educativa i Ordenació: Reis Gallego Perales.